### Beslutning

Godkendt.

Afbud: Sabine Bruun

### Sagsfremstilling

## Resume og sagens baggrund

Kommunalbestyrelsen har afsat Få det fikset midler til 22 lokalområder i Kalundborg
Kommune. Midlerne skal bruges til anlæg i det offentlige rum og der skal være en lokal
demokratisk proces. Høng lokalområde søger om frigivelse af midler til etablering af flisegulv i eksisterende bålhytte ved Høng Bevægelsespark.

## Indstillinger

Direktøren indstiller, at ansøgningen imødekommes med en rammebevilling på 29.000 kr.

## Behandling

Økonomiudvalget, Kommunalbestyrelsen.

## Sagsfremstilling

Kommunalbestyrelsen har for perioden 2023-2026 afsat en ny pulje af Få det fikset midler på 14 mio. kr. til projekter i landdistrikter og 22 lokalområder. Man kan læse om Få det fikset projektet på [adresse] hjemmeside.

Høng lokalområde har 1 mio. kr. til rådighed i Få det fikset puljen. Lokalområdet har afholdt borgermøde den 28. januar 2025, hvor der blev godkendt ni projekter, heraf etablering af flisegulv i bålhytten ved Høng Bevægelsespark.

Det nuværende gulv i bålhytten er jord, der er meget hullet, ujævnt og uhygiejnisk. For at øge interessen blandt byens borgere til at benytte bålhytten til frokost eller kop kaffe, ønskes etablering af flisegulv. Samtidig ønskes en gammel udslidt grill fjernet.

Projektet søger om 29.000 kr. ekskl. moms til etablering af flisegulv i bålhytten.

Drift og vedligeholdelse anslås til kr. 700 årligt og vil indgå i den normale drift af Høng Bevægelsespark.

Når projektet er gennemført, overtager Kalundborg Kommune drift og vedligeholdelse, der anslås til at være 700 kr. årligt.

Det er administrationens anbefaling, at de afledte drifts- og vedligeholdelsesomkostninger, tilrettes det administrative driftsbudget fra året efter, at fællesområderne er etableret.

*Administrationens bemærkninger*

Projektet opfylder rammerne for anvendelsen af puljen. Administrationen støtter op om projektet.

## Økonomiske konsekvenser

Høng lokalområde har 1.008.900 kr. i deres Få det fikset pulje.

Det samlede beløb, der søges om til etablering af flisegulv udgør 29.000 kr.

Hvis projektet med etablering af flisegulv i bålhytte godkendes, udgør restrådighedsbeløbet herefter 979.700 kr.

Når de afledte drifts- og vedligeholdelsesomkostninger, er beregnet, tilrettes det administrative budget fra året efter, at projektet er etableret.

økonomistabens bemærkninger er indarbejdet i sagen.

### Sagens forløb

18/06/2025 Økonomiudvalget
Anbefales.